CELEX: 62020CN0573
Language: mt
Date: 2020-10-30 00:00:00
Title: Kawża C-573/20: Talba għal deċiżjoni preliminari mressqa mill-Commissione tributaria provinciale di Parma (l-Italja) fit-30 ta’ Ottubru 2020 – Casa di Cura Città di Parma SpA vs Agenzia delle Entrate

1.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 35/27
            
         
      Talba għal deċiżjoni preliminari mressqa mill-Commissione tributaria provinciale di Parma (l-Italja) fit-30 ta’ Ottubru 2020 – Casa di Cura Città di Parma SpA vs Agenzia delle Entrate
      (Kawża C-573/20)
      (2021/C 35/40)
      Lingwa tal-kawża: it-Taljan
      
         Qorti tar-rinviju
      
      Commissione tributaria provinciale di Parma
      
         Partijiet fil-kawża prinċipali
      
      
         Rikorrenti: Casa di Cura Città di Parma SpA
      
         Konvenuta: Agenzia delle Entrate
      
         Domandi preliminari
      
      
                  1)
               
               
                  Jeżisti kunflitt bejn il-leġiżlazzjoni nazzjonali u d-dritt [tal-Unjoni Ewropea], u, b’mod iktar speċifiku, bejn, il-ħames paragrafu tal-Artikoli 19 u l-Artikolu 19a tad-digriet tal-President tar-Repubblika Nru 633/72 (jiġifieri l-leġiżlazzjoni nazzjonali li tirregola l-mekkaniżmu msejjaħ “pro-rata ta’ nuqqas ta’ tnaqqis tal-VAT”) u l-Artikolu 17(2)(a) tad-Direttiva 388/77/KEE, tas-17 ta’ Mejju 1977 (1)?
               
            
                  2)
               
               
                  L-inugwaljanza fit-trattament li teżisti bejn l-operaturi Taljani attivi fis-settur tas-saħħa, li huma meqjusa bħala “konsumaturi finali” (li fuqhom hija imposta l-VAT) u l-operaturi ta’ Stati Membri oħra tal-Unjoni Ewropea attivi fis-settur tas-saħħa (il-Belġju, il-Bulgarija, il-Ġermanja, il-Greċja, Franza u Spanja) li huma meqjusa bħala “operaturi intermedjarji” (li għandhom dritt għal tnaqqis tal-VAT) [hija kompatibbli mad-dritt tal-Unjoni Ewropea]?
               
            
                  3)
               
               
                  Teżisti inugwaljanza fit-trattament fir-rigward tas-sistema tal-VAT bejn l-Istati Membri differenti tal-Unjoni Ewropea ġaladarba, minflok l-eżenzjoni mill-VAT applikata fl-Italja, fl-Istati Membri l-oħra tal-Unjoni Ewropea (il-Belġju, il-Bulgarija, il-Ġermanja, il-Greċja, Franza u Spanja), l-istess servizzi mediċi-sanitarji huma suġġetti għall-VAT, fatt li jwassal sabiex servizzi mediċi-sanitarji identiċi jikkorrispondu għal rati differenti tal-VAT u, minħabba dan il-fatt, għal dritt għal tnaqqis differenti?
               
            
                  4)
               
               
                  L-inugwaljanza eżistenti bejn l-operaturi Taljani attivi fis-settur tas-saħħa (inkluża l-Casa di Cura Città di Parma) u l-operaturi tal-Istati Membri l-oħra tal-Unjoni Ewropea (il-Belġju, il-Bulgarija, il-Ġermanja, il-Greċja, Franza u Spanja) inkonnessjoni mal-issuġġettar għall-VAT ta’ servizzi mediċi-sanitarji ta’ dawn tal-aħħar u, konsegwentement, b’differenza mill-operaturi l-oħra attivi fis-settur tas-saħħa, mad-dritt konness għal tnaqqis u/jew rimbors tal-VAT imħallsa fuq l-akkwisti [hija kompatibbli mad-dritt tal-Unjoni Ewropea?
               
            
         (1)  Is-Sitt Direttiva tal-Kunsill tas-17 ta’ Mejju 1977, fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima (GU Edizzjoni Speċjali bil-Malti, Kapitolu 9, Vol. 1, p. 23).